runetrust/blame-folketinget-dk huggingface dataset:
Tina Nedergaard (V), 2010-04-15:
Men det er sådan, at også SF jo ofte anklager regeringen for at lave central styring, og på det her område er reglerne altså simpelt hen så klokkeklare og rene, at det vil være en underkendelse af kommunalbestyrelsens ret i forhold til folkeskolerne at gå ind og lovgive om det.
Bertel Haarder (V), 2005-03-29:
Fra nuværende 10.000 elever, hvis forældre har mulighed for at klage til Klagenævnet for vidtgående specialundervisning, vil der i fremtiden være 20.000 elever, hvis forældre har mulighed for at klage, og denne udvidede klageadgang er naturligvis en ekstra retssikkerhed for eleverne og deres forældre.
Tom Behnke (FRI), 2001-01-25:
Som det fremgår af bemærkningerne til forslaget, så er det jo sådan, at ud over de direkte tilskud til politiske partier, så er det f.eks. sådan, som jeg skriver her, citat fra forslaget, at det, man betaler til, det er fagbladene, som op til valgene indeholder politiske synspunkter, der er langt ud over det arbejdsmæssige og faglige.
Özlem Sara Cekic (SF), 2008-05-30:
Så har jeg det bare sådan, at jeg spørger: Hvorfor kan vi ikke gå ind og lave det om, så der er en lov, der gælder for alle psykisk syge, for det er vel i vores alle sammens interesse, at de her mennesker kommer ud på arbejdsmarkedet, og at vi rækker dem hånden, uanset om de er mere solbrændte end andre?
Lisbeth Bech-Nielsen (SF), 2024-05-22:
Og det var en ekstremt langsommelig regering, ligesom vi nu ser det med NIS 2, hvor man heller ikke kan rykke; hvor kommuner og virksomheder efterspørger svar, og hvor det er regeringen, der ikke kan komme på banen – ligesom det var regeringen, der ikke kunne komme på banen med GDPR.
Troels Lund Poulsen (V), 2008-04-23:
Man må ikke tro, at dansk miljøpolitik er fuldstændig isoleret i forhold til de nabolande, vi har, og i forhold til et meget, meget befærdet farvand, der ligger lige uden for vinduerne her - om man så må sige - hvor der sejler utrolig mange skibe igennem under internationalt flag, og derfor må vi også sikre, at vi skærper de vilkår, der gælder for udledning, igennem IMO.
Martin Geertsen (V), 2012-05-16:
Når det mere og mere tyder på, at der ikke rigtig er noget at komme efter i den sag, altså at der ikke i PET's informationer er noget argument for at holde hr. Henrik Sass Larsen uden for en regeringsdannelse, kan man vel ikke fortænke både mig og andre i at give spekulationerne frit løb, al den stund at statsministeren ikke vil svare på de spørgsmål, statsministeren bliver stillet.
Martin Henriksen (DF), 2010-11-04:
Så kan man altid diskutere, om loftet skal ligge det ene eller det andet sted, men problemet er jo også, at alle dem, der render rundt og kritiserer os, ikke er kommet med deres bud, ikke er kommet med noget positivt indspark i debatten om, hvordan man så kunne håndtere det, eller noget positivt indspark til, hvordan man så kunne håndtere de økonomiske problemer, der har været.
Bodil Kornbek (KRF), 2003-02-05:
Børns trivsel er også det, som gør dem åbne og parate og modtagelige til at kunne være en del af en læringsproces. Ud over børns trivsel er det også at have fokus på lærernes uddannelse, lærernes faglighed, fordi det i allerhøjeste grad er med til også at sætte fokus på det, der foregår i skolen, på den faglighed, vi alle ønsker skal styrkes.
Martin Henriksen (DF), 2010-03-02:
Men sidste gang Folketinget behandlede et lovforslag på området – det var et godt stykke tid før nytår – var det jo sådan, så vidt jeg husker, at Socialdemokraterne og andre på venstrefløjen forhalede processen og var meget lang tid om at afgive betænkningsbidrag om de lovforslag, som vi jo faktisk senere i år skal gå ind og måle effekten af.
Bent Hindrup Andersen (EL), 1997-12-03:
Og er det ikke rigtigt opfattet, når jeg har en fornemmelse af, at ministeren egentlig synes, at den aftale, der kunne indgås med os sammen med SF og De Radikale, nok ville have været mere effektiv, og at det samtidig ville have været en god måde at fremme den økologiske omstilling på?
Sophie Løhde (V), 2012-12-19:
Jeg synes, når nu det er, at man åbenbart er så interesseret i at spørge alle mulige andre, at man som socialdemokrat skulle kontakte de 570.000 danskere, der har benyttet sig af det udvidede frie sygehusvalg og dermed fået behandling hurtigere, end de ellers havde haft ret til, om det har været til ugunst for dem.
Esben Lunde Larsen (V), 2017-01-19:
Det her skaber arbejdspladser, og det skaber et sundt fødevareprodukt, som danskerne trygt kan spise i stedet for nogle af de rædselsfulde pangasiusfisk og andet, der importeres fra Asien, som danskerne også spiser, fordi de nok ikke helt er klar over, hvordan produktionsforholdene er.
Birthe Rønn Hornbech (V), 2003-11-27:
Så ved vi da, at Socialdemokratiet har været bærende i menighedsrådene, lige siden menighedsrådsloven blev indført i 1903, og derfor tager vi selvfølgelig også noget mere seriøst på fru Karen J. Klints og andre Socialdemokraters forslag.
Peter Skaarup (DF), 2014-11-19:
Hvad er ministerens holdning til artiklen i Den Korte Avis, »Indvandrerbørn ned til syv år deltager i chikane mod naboer til ghettoen – myndighederne gør ingenting«, den 13. november 2014, og hvad vil ministeren gøre for at genoprette ro og orden i området, så almindelige mennesker tør færdes i området, redningskøretøjer kan køre uden politieskorte og byggearbejdere kan passe deres arbejde?
Louise Schack Elholm (V), 2019-01-15:
For hr. Martin Lidegaard sagde jo netop, at han var standin for den virkelige skatteordfører, så hvis det er, at hr. Martin Lidegaard helst frabeder sig det, har jeg fuld forståelse for det, og jeg er også ked af, at det lige præcis er hr. Martin Lidegaard, det går ud over.
Pernille Blach Hansen (S), 2003-05-15:
Venstres ordfører kan måske svare på noget af det, som ministeren ikke nåede i sine besvarelser, nemlig: Hvis formålet var et serviceeftersyn, hvorfor har regeringen og Venstre så allerede lagt sig fast på, hvilken vej vi skal gå? Man kan bare tage den pressemeddelelse, miljøministeren udsendte.
Klaus Hækkerup (S), 2005-11-09:
Man kan jo forestille sig, at det, når Velfærdskommissionen kommer med en rapport, kan indebære øgede velfærdsudgifter, velfærdsudgifter i det omfang, vi har nu, eller reducerede velfærdsudgifter, og alt afhængigt af de tre kategorier kan det selvfølgelig komme til at påvirke de offentlige finanser, herunder skatteudskrivningen.
Henrik Dahl (LA), 2016-05-26:
Måske var det værd at studere de her fremgangsmåder, som man bruger i Hjørring, og kombinere dem med erfaringer, man har andre steder, og på den måde skabe nogle rammer eller en forståelse i samfundet for de byer, der kan udvikles, og dem, som er kommet i en situation, hvor de må afvikles.
Peder Hvelplund (EL), 2016-09-06:
Og derfor vil jeg da gerne høre ordføreren, om det er sådan, at ordføreren kan garantere, at Det Konservative Folkeparti ikke indgår en aftale, medmindre klimaudfordringerne bliver adresseret, det vil sige, at man ikke accepterer, at f.eks. planen for de kystnære vindmøller bliver sløjfet.
Lene Jensen (S), 2004-12-07:
Vi fastholder, at man dels kan blive ved med, hvis man tilhører målgruppen og vurderes at kunne få noget ud af at gå på en produktionsskole, at gå derhen, henvende sig og starte, mens motivationen er der og hænderne er oppe af lommen, dels kan man så efterfølgende komme i den konstruktive kontakt med Ungdommens Uddannelsesvejledning, der i mange tilfælde vil kunne bringe den unge videre på en god og konstruktiv måde.
Kristian Thulesen Dahl (DF), 2018-12-05:
Er det ikke bare sådan, som bl.a. rådgiveren i migrationsspørgsmål for Den Afrikanske Union – det er jo 55 afrikanske lande – har meddelt, og som fremgår af Jyllands-Posten, hvor han siger: »Den vil få betydelige retlige virkninger ... Det begynder med bløde principper, men sådanne FN-initiativer medfører moralske forpligtelser, som bliver globalt normsættende for, hvordan love skal fortolkes ...«?
Sonja Albrink (CD), 2001-10-03:
Der er jo også allerede stillet en del spørgsmål til opklaring af forskellige ting, og forslaget er jo selvfølgelig også, som andre ordførere har sagt, en følge af situationen på aktiemarkedet efter det, der er sket den 11. september. Vi vil gerne i CD være med til at tage hånd om pensionskunderne, således at deres situation ikke forringes, og derfor, som jeg sagde til indledning, støtter vi forslaget.
Johanne Schmidt-Nielsen (EL), 2013-04-04:
Vi ved, at fattigdomsydelserne inklusive den regel, ordføreren nævner, i særlig grad ramte kvinder med anden etnisk baggrund, altså betød, at de her kvinder mistede deres forsørgelse, og derved blev de altså fuldstændig økonomisk afhængige af deres mænd.
Signe Munk (SF), 2023-10-05:
Jeg tror, der var rigtig mange danskere, der blev ret lettet, da Danmarksdemokraterne i valgkampen sagde, at de ville stå vagt om seniorpensionen, og derfor vil jeg egentlig bare høre, om Danmarksdemokraterne er klar til at kæmpe for den forbedring, der jo var blevet aflyst af regeringen, altså omkring arbejdsevnekravet, hvor der egentlig var en aftale om, at det skulle hæves fra 15 til 18 timer.
Søren Søndergaard (EL), 2004-02-05:
Selvfølgelig kan man i en vis forstand sige, at kongehuset er en statsinstitution, og selvfølgelig kan man i en vis forstand sige, at udgifterne har at gøre med funktionen som statsinstitution, men det er jo mere end det, for de er jo også privatpersoner, som har nogle privatudgifter.
Sigurd Agersnap (SF), 2025-11-05:
Når jeg spørger om det, er det, fordi statsministeren i Folketingets åbningsdebat på et spørgsmål om netop ufrivilligt skolefravær og det, vi kalder skolevægring, svarede mig, at man dengang, hun gik i skole, kom i skole, og det må være indforstået, at det var, fordi der dengang ikke var de samme problemer med ufrivilligt skolefravær.
Peter Skaarup (DF), 2000-05-04:
Så ville jeg godt bede ministeren om at kommentere det forslag, som fremkom under debatten her fra Det Radikale Venstre, hvor Det Radikale Venstre fremover ikke vil have sådanne særlove, men vil have håndteringen af en eventuel lignende situation som Kosovosituationen med flygtninge ind i den nugældende udlændingelov.
Kristian Thulesen Dahl (DF), 1998-04-29:
Men det, jeg gerne vil høre regeringens holdning til og statsministerens besvarelse af, er, om regeringen vil udstede en garanti om, at regeringen vil trække i arbejdstøjet og komme med initiativer, hvis der på noget tidspunkt i konflikten er fare for, at f.eks. ældre eller syge ikke får den hjælp, som de har behov for.
Michael Aastrup Jensen (V), 2020-06-18:
For når der er en situation i forhold til Rusland, som har ageret ekstremt aggressivt over for Europa, så er det derfor i tråd med hele Danmarks udenrigspolitik, at det selvfølgelig har nogle konsekvenser, og der skaber det nogle udfordringer, fordi det kun er Danmark, der er medlem af EU.
Margrethe Vestager (RV), 2000-03-21:
Den umiddelbare målgruppe er naturligvis de ansatte og ledelsen, men indirekte vil en sådan indsats naturligvis også få stor betydning for de børn og unge, som færdes på institutionerne. Et andet eksempel på konkrete initiativer er Socialministeriets indsats for det fysiske miljø på daginstitutionsområdet.
Bjørn Brandenborg (S), 2025-01-28:
Så i virkeligheden handler det om, at det er en grundig forsøgsordning, hvor det, når vi vedtager et redskab, som vi ønsker at vi skal bruge – og i virkeligheden ønsker jeg personligt, at vi kan bruge det i langt højere grad, end forsøgsordningen lægger op til, og også meget gerne inden for andre områder og alt muligt andet – så også bliver gjort på en ordentlig måde.
Arne Melchior (CD), 1999-03-19:
Tænk på et konkret menneske på 15 år, som skal være her til sit 22. år, eller en person på 25 år, som skal være her, til vedkommende er 32, og som i de 7 år skal gå og ikke integrere sig, ikke have nogen rettigheder, ikke have nogen muligheder.
Villum Christensen (LA), 2010-04-22:
Blødt vand betyder jo, som det er nævnt, at vi kan bruge mindre sæbe og færre rengøringsmidler, hjemmets maskinpark af vaske- og opvaskemaskiner vil få en længere levetid på grund af mindre kalk, og vi skal bruge mindre energi på at pumpe vandet rundt i systemerne, hvis det er blødere.
Sophie Løhde (V), 2025-04-25:
Det er derfor, det her element er rigtig, rigtig vigtigt, for det sikrer os, at vi kan få en bedre overvågning også i forhold til ordinationsmønsteret ude hos lægerne, så vi på den måde også kan sætte ind, hvor der er et for højt eller unormalt forbrug, for på den måde også at forebygge forbruget af antipsykotiske lægemidler til patienter med demens, som man jo i øvrigt som udgangspunkt slet ikke anbefaler det til.
Peter Skaarup (DF), 2019-12-04:
I Dansk Folkeparti undrer vi os over, at man i en tid, hvor der virkelig mangler politibetjente, opererer med, at der er tomme pladser, så vi kan ikke forstå – og det vil vi godt spørge om hvorfor regeringen ikke gør – hvorfor man, når nu man har chancen, så ikke sætter penge af til at have 300 netto flere betjente på politiskolen, så man får fuld tryk på kedlerne på politiskolen, så vi får uddannet de betjente, der er brug for.
Christian Juhl (EL), 2021-04-07:
Men hvis nu vi siger, at der bliver et frit og fair valg, og hvis Hamas får halvdelen og Fatah og kompagni i PLO får den anden halvdel – og det har været frit og fair – accepterer vi så den regering og siger, at så må vi videre derfra, eller skal vi til endnu en gang at høre en dansk regering sige, at ah, Hamas kan vi ikke anerkende som part, selv om de er lovligt valgt?
Arne Rolighed (S), 2001-01-23:
Til fru Birthe Skaarup: Et sted i Danmark, hvis navn jeg ikke tør nævne mere i dag, pågår der og har gjort det i 4-5 år et konstruktivt arbejde med henblik på at hjælpe de demente i et samarbejde mellem de praktiserende læger i hele det amt, sygehuse og primærkommuner.
Troels Lund Poulsen (V), 2004-03-31:
Desværre var det mange af de partier, som ellers klart repræsenterer eller siger, de repræsenterer det irakiske folk, men de havde desværre ikke mulighed for at høre den irakiske udenrigsminister, og det må jeg blot beklage. For jeg synes, det var meget interessant at høre den irakiske udenrigsminister.
Morten Messerschmidt (DF), 2020-04-23:
Så derfor ser vi på, hvordan klimapolitikken skal se ud her, og håber på, at vi i Danmark kan være dem, der knækker nødden så at sige med hensyn til at finde en vedvarende energikilde, der er fossilfri, og som så kan eksporteres som en god forretning.
Rasmus Prehn (S), 2018-02-21:
Det, det her spørgsmål handler om, er jo, om det er rigtigt eller det er forkert, når bl.a. Venstres politiske ordfører, hr. Jakob Ellemann-Jensen, i en blog i august 2017 skriver, at der er 22 friske milliarder kroner til infrastruktur.
Gitte Seeberg (KF), 2002-12-09:
Det er lykkedes at tage fat om væsentlige problemstillinger. Udfordringerne er velkendte, målsætningerne har i en årrække ligget fast, og nu gælder det om at få en tilstrækkelig arbejdsstyrke for at kunne gå fremtidens udfordringer, herunder den demografiske udvikling,
Kristian Thulesen Dahl (DF), 1998-11-25:
Bare lige et sidste spørgsmål: Vil ministeren forespørge hos den tyske regering, hvad det er, der kommer til udtryk i Jyllands-Posten i dag, hvad det er, der er afgivet beretning om i den tyske Bundestag om de spørgsmål, og indhente oplysninger til Folketinget?
Trine Torp (SF), 2016-12-01:
Et så uklart og potentielt omfangsrigt forbud mod hensyn til minoriteter i offentlige institutioner mener jeg simpelt hen ikke demokratisk set er forsvarligt at bakke op om – uanset om intentionen bag beslutningsforslaget kun er rettet imod lige netop kønsopdelt svømning, eller om det er meningen at forbyde minoritetssærhensyn over en bredere kam.
Magnus Heunicke (S), 2021-04-09:
Men jeg har respekt for, at der findes forligskredse, som sidder dybt begravet i, hvordan Danmarks universiteter skal tilrettelægges osv., og det må man altså tage i de forligskredse, og det er under en helt anden minister, som jeg også har tillid til selvfølgelig leder de forligskredse.
Kristian Jensen (V), 2000-11-09:
Og når hr. Bjarne Laustsen rejser problemet omkring lovsjusk, vil jeg kun sige, at vi jo netop i Venstre og i Det Konservative Folkeparti har fremsat det her som et beslutningsforslag for på den måde at give mulighed for at arbejde det igennem og komme til bunds i det.
Trine Bramsen (S), 2014-12-18:
Når vi i dag afviser SF's forslag, er det derfor ikke, fordi vi ikke finder takterne i forslaget yderst anvendelige, og det er ikke, fordi vi ikke gerne ser et øget brug af disse metoder i en dansk kontekst, men forslaget skal være ordentlig gennemtænkt, inden vi stemmer for det.
Josephine Fock (ALT), 2015-11-13:
Vi deler dog den bekymring, som er udtrykt af Blå Kors og KFUM's Sociale Arbejde i høringssvarene, om, at den betingede fritvalgsordning, hvor en privat aktør skal have en aftale med minimum én kommune, kan bevirke, at vi begrænser borgerne i at kunne vælge nogle af de private tilbud, der som udgangspunkt kan tilbyde en kvalificeret behandling.
Pernille Frahm (SF), 2008-12-11:
Men en måde at sikre sig noget bedre er jo, at man følger godt med i, hvad ens børn laver, at man er en del af børnenes liv, at man hører, hvad de snakker om, hører, hvilke folk de omgås, og hvordan de omgås dem, hører, hvad de snakker med kammerater om, hører, hvad der er oppe, når de er sammen, og lægger mærke til, hvordan deres stemning er, hvordan de i det hele taget har det, og hvordan deres kammerater har det.
Carsten Hansen (S), 2005-11-09:
Men nu har man måske foregøglet nogle slagteriarbejdere, tillidsmænd og amtet osv., at pengene kan bruges, og er ministeren indstillet på at fjerne de barrierer, der ligger i AF's redskabsvalg, så man kan bruge de socialfondsmidler, som åbenbart er det, man kan få på Fyn?
Simon Emil Ammitzbøll (LA), 2016-04-12:
Og hvordan kan et parti på den yderste venstrefløj, som i egen selvforståelse er repræsentanter for bestemte klasseinteresser, overhovedet tale om, at man ikke må have andre interesser end fællesskabet, da fællesskabet jo må være defineret som den politiske vilje, der kommer til udtryk af flertallet her i huset?
Martin Henriksen (DF), 2008-12-16:
Lidt pinligt kom Socialdemokraterne altså til at tage grundloven til indtægt for deres politiske overbevisning, men da så Socialdemokraterne indså, at grundloven ikke var brudt, og at det egentlig så lidt mærkeligt ud, at et parti, der påstår, at det vil føre en stram udlændingepolitik, lige pludselig ville stemme imod en stramning, opfandt man et nyt argument.
Søren Egge Rasmussen (EL), 2023-03-22:
Så vil jeg sige, at det jo er rigtig godt, hvis vi kommer frem til at hjælpe alle de hjemløse, men vi skal jo sådan set også huske, at den her kommunale anvisning til almene boliger også bliver brugt til folk, der f.eks. er blevet skilt eller hvis bolig er blevet beskadiget, og som har brug for, at kommunen hjælper dem til en anden bolig.
Mattias Tesfaye (S), 2022-03-30:
Det er en vigtig opgave at modarbejde, at personer, der underminerer demokrati og grundlæggende friheds- og menneskerettigheder, kan øve indflydelse i det danske samfund, og det gælder, uanset om der er tale om fysiske personer eller juridiske personer, herunder altså bl.a. udenlandske statslige myndigheder.
Karin Nødgaard (DF), 2013-12-03:
Det er faktisk årsagen til, at Dansk Folkeparti har fremsat denne forespørgsel, hvor vi gerne vil have fokus på de vilkår, som vore ældre medborgere, der af den ene eller den anden årsag har brug for hjælp, ydes i Danmark i år 2013 og snart 2014.
Tom Behnke (FRI), 2000-01-26:
Men vi ved, at der er en risiko for, at de selv med en behandling vil gentage deres forbrydelse, og derfor er det vigtigt. Justitsministeren talte meget om børnpornografi og alt det, som regeringen har gjort og vil gøre i forhold til børnepornografi, og det synes jeg er fint.
Finn Sørensen (EL), 2012-05-08:
I de tilfælde, hvor SKAT griber udenlandske virksomheder i skattesnyd, er det jo ofte et stort problem at få drevet pengene ind, hvilket vi for nylig har fået nogle tal for, nemlig at 809 udenlandske virksomheder tilsammen skylder 220 mio. kr. i skat, og meget ofte må SKAT jo opgive at inddrive disse beløb.
Kristian Jensen (V), 2005-04-05:
Jeg kan nu forstå på hr. Arne Toft, at det, hr. Arne Toft udtaler sig på baggrund af, er et forslag, som fusionsstyregruppen har lagt frem til en intern høring blandt medarbejderne i det statslige og i det kommunale skattevæsen, som FTTM018.fm Page 1412
Mette Thiesen (DF), 2024-05-03:
For en af de ting, jeg faktisk altid har undret mig over, og det er så på handicapområdet, er det her med, at man f.eks. har unge mennesker, der efter det 18. år falder ud af et system, selv om de måske kognitivt har en alder som et barn, men hvor deres fysiske alder er som en voksen, og derfor bliver det sådan lidt underligt.
Keld Albrechtsen (EL), 2000-03-14:
Efter min mening er hr. Kristian Thulesen Dahls forslag til vedtagelse dybt forkert på et væsentligt punkt, nemlig ved, at Dansk Folkeparti nu foreslår dansk enegang, altså i virkeligheden et signal om, at det danske Folketing skulle støtte det Haider-parti, hvis fremmedfjendske grundlag og manglende opgør med den nazistiske fortid vi jo kender.
Poul Nyrup Rasmussen (S), 1998-05-06:
Skulle vi ikke fortælle den danske befolkning, at vi i Amsterdamtraktaten, som den nu tegner sig, har formidable muligheder for at forstærke vores miljøsamarbejde, takket være at vi har de gode stemmevægte mellem de store og de små, takket være at Danmark kan finde mange gode allierede til at højne miljøpolitikken i det europæiske samarbejde til gavn for os? Vi har i Amsterdamtraktaten også et nærhedsprincip, som betyder, at der er en klar afgrænsning mellem det, vi skal koncentrere os om i det europæiske samarbejde, nemlig det, vi kun kan løse i det samarbejde og ikke alene, og så alt det andet - hvad der er langt det meste - vores egen politik, vores socialpolitik, pensionslovgivning, finanspolitik, skattepolitik.
Ole Sohn (SF), 1999-12-02:
Jeg vil faktisk sige det på den måde, at SF nærmest er imod, fordi vi mener, at den måde, man bedst får klaret overenskomstforhandlingerne på og undgår, at man kommer i en konfliktsituation, er, at man forhandler ud fra et ligeværdigt grundlag og et lige styrkeforhold, og det gør man ikke, hvis den påtænkte ændring gennemføres.
Freddie H. Madsen (DF), 2002-11-12:
Det foreslås med den aftalte pulje på 1 mia. kr., at der gives et tilskud til private bygherrer til etablering af ungdomsboliger i områder med stor koncentration af større uddannelsesinstitutioner. Tilskuddet finansieres af staten og fordeles til de enkelte projekter efter ansøgning som et engangstilskud.
Christine Antorini (S), 2012-03-28:
Bl.a. står det helt tydeligt i beskrivelsen af uddannelsen, at forudsætningen for, at man kan gennemføre den, ikke er, at man skal smage på al mad, og derfor er det blevet til en konkret sag, hvor Ligebehandlingsnævnet har konstateret, at ved at der er en, der er blevet tvunget til at smage på noget mad, så er vedkommende blevet udsat for indirekte forskelsbehandling.
Lotte Rod (RV), 2013-11-12:
Jo, men nu var det jo faktisk ikke bare et drilleforslag, for den konservative formand for undervisningsudvalget, Margit Ørsted, sagde jo faktisk: Vi valgte at gennemføre rundspørgen til skolerne, så vi kunne vide, om de overhovedet ville være interesseret i en dispensation, hvis vi fik mulighed for at søge den.
Christine Antorini (S), 2008-05-08:
Jeg må sige, at det, at vi skal ende i en diskussion om, at vi ikke engang må lave en ordentlig udvalgsbehandling eller lave en tillægsbetænkning, når et medlem af Folketinget beder om det for at få præciseret en uklarhed i beslutningsforslaget, havde jeg ikke drømt om.
Theresa Scavenius (UFG), 2024-05-16:
Ja, for det handler netop om, at i det her hus skal der laves noget lovgivning, hvor borgerne har valgt partierne ind, og at der på baggrund af deres ønsker skal laves noget lovgivning, f.eks. miljø- og klimapolitik, og så nytter det jo ikke noget, at vi så har et parallelt spor, hvor der så er nogle private aktører, som har mange millioner, og som kan købe sig til en ført politik, så borgerne ikke får den politik, de har stemt partierne ind for.